**Toimintasääntö tekstimuutosesitykset 5§ ja 12§**

Vanha teksti

5§

Liiton jäseninä ovat 2§:ssä mainitut ehdot täyttävät seurat, jotka liittojohtokunta hyväksyy jäsenseuroiksi.

Jäseneksi pyrkivän seuran on jätettävä liittojohtokunnalle kirjallinen anomus, seuran säännöt sekä todistus siitä, että seura on merkitty yhdistysrekisteriin, sekä ilmoitus seuran jäsenmäärästä.

Liitto voi periä jäsenseuroiltaan liittymis- ja jäsenmaksuja, josta vuosittain päättää syysliittokokous. Jäsenmaksut peritään kunkin vuoden tammikuun loppuun mennessä. Kilpailu- ja näytöslupamaksut määrää liittojohtokunta.

Liiton jäsenseurojen tulee vaadittaessa lähettää liittojohtokunnalle tiedot toiminnastaan, jäsenluvustaan ja osoitteestaan.

Uusi teksti (punaisella)

5§

Liiton jäseninä ovat 2§:ssä mainitut ehdot täyttävät seurat, jotka liittojohtokunta hyväksyy jäsenseuroiksi ja jonka harrastajat ja ne joilla kilpailutoiminta edellyttää toimitsijalisenssiä ovat maksaneet lisenssimaksunsa.

Jäseneksi pyrkivän seuran on jätettävä liittojohtokunnalle kirjallinen anomus, seuran säännöt sekä todistus siitä, että seura on merkitty yhdistysrekisteriin, sekä ilmoitus seuran jäsenmäärästä.

Liitto voi periä jäsenseuroiltaan liittymis- ja jäsenmaksuja, josta vuosittain päättää syysliittokokous. Jäsenmaksut peritään kunkin vuoden tammikuun loppuun mennessä. Kilpailu- ja näytöslupamaksut määrää liittojohtokunta.

Liiton jäsenseurojen tulee vaadittaessa lähettää liittojohtokunnalle tiedot toiminnastaan, jäsenluvustaan ja osoitteestaan.

Vanha teksti

12§

Liiton kevät-, syys- tai ylimääräisissä liittokokouksissa on äänivalta liiton jäsenseuroilla, joilla on oikeus lähettää kokouksiin yksi (1) äänioikeutettu edustaja sekä *yksi (1) lisäedustaja*. Lisäedustajalla on vain puheoikeus. Liittokokouksissa on jokaisella jäsenseuralla yksi (1) ääni.

Äänioikeus on jäsenseuroilla, jotka ovat liittyneet viimeistään edellisen vuoden aikana liiton jäsenseuraksi.

Kunkin edustajan tulee olla liittoon kuuluvan edustamansa seuran jäsen, eikä hän voi edustaa liiton kokouksissa saman toimintavuoden aikana useampaa kuin yhtä seuraa.

Liittojohtokunnan jäsenillä on äänioikeus ainoastaan seurojensa edustajina, muussa tapauksessa läsnäolo- ja puheoikeus.

Uusi teksti (punaisella)

12§

Liiton kevät-, syys- tai ylimääräisissä liittokokouksissa on äänivalta liiton jäsenseuroilla. Seuroilla on oikeus lähettää kokouksiin yksi (1) edustaja joka edustaa seuran koko äänimäärää sekä *yksi (1) lisäedustaja*. Lisäedustajalla on vain puheoikeus.

Äänioikeus on jäsenseuroilla, jotka ovat maksaneet jäsenmaksunsa ja toimintasääntöjen mukaisesti lisenssimaksunsa ja jotka ovat liittyneet viimeistään edellisen vuoden aikana liiton jäsenseuraksi.

Kunkin edustajan tulee olla liittoon kuuluvan edustamansa seuran jäsen, eikä hän voi edustaa liiton kokouksissa saman toimintavuoden aikana useampaa kuin yhtä seuraa.

Liittojohtokunnan jäsenillä on äänioikeus ainoastaan seurojensa edustajina, muussa tapauksessa läsnäolo- ja puheoikeus.

Seuralla, joka on hoitanut jäsenmaksuvelvoitteensa liitolle, on liiton kokouksessa yksi ääni maksettua lisenssiä kohti kuitenkin siten, että seuran yhteenlaskettu äänimäärä on enintään 15 % koko liittokokouksen äänimäärästä.

Lisenssien lukumääränä käytetään edellisen lisenssikauden päättyessä voimassa olleiden lisenssien määrää tai tarkistuspäivänä voimassa olevien lisenssien lukumäärää sen mukaan, kumpi on suurempi.

Tarkistuspäivä on kaksi viikkoa ennen sitä päivää, jona kukin liiton kokous on ilmoitettu pidettäväksi tai jos tarkistuspäivä ei ole arkipäivä, sitä edeltävä viimeinen arkipäivä.